Mynedfa i Gampws Afan (Coleg Afan gynt), ym Margam sy'n rhan o Grŵp NPTC (2012)
Mae **Grŵp Colegau NPTC** yn goleg addysg bellach a ffurfiwyd yn dilyn uno Coleg Castell-nedd Port Talbot a Choleg Powys ar 1 Awst 2013. 

Mae'r coleg yn cynnig rhaglen o gyrsiau amser llawn, rhan-amser ac addysg uwch ar draws ei 8 campws sydd yn siroedd Bwrdeistref Castell Nedd Port Talbot a sir Powys. 

Grŵp Colegau NPTC, Coleg Castell-nedd Port Talbot a Choleg Powys gynt, yw un o’r darparwyr Addysg Bellach mwyaf yng Nghymru sy’n cwmpasu 30 y cant o dir y wlad. Mae’r Coleg yn cynnig rhaglen gyffrous ac amrywiol o gyrsiau amser llawn a rhan-amser i fwy na 270,000 o drigolion yn ymestyn o dde i ogledd Cymru. Mae'n aelod o rwydwaith y sector, ColegauCymru.

Darpariaeth
-----------

Arwydd Coleg Powys, Ffordd Llanidloes Road, Y Drenewydd sy'n rhan bellach o Grŵp NPTC (2009)
Coleg Powys, campws Llandrindod sy'n rhan o Grŵp NPTC (2013)
Mae Grŵp NPTC yn cynnig ystod eang o gyrsiau addysg bellach gan gynnwys Safon Uwch, BTEC a chyrsiau galwedigaethol eraill; mae'r coleg yn cynnig cyrsiau addysg uwch a rhan-amser, gan gynnwys tystysgrifau, diplomâu, BSc a BA.  Mae Grŵp Colegau NPTC yn bartner cydweithredol rhwng Prifysgol De Cymru, Prifysgol Cymru Y Drindod Dewi Sant, Prifysgol Glyndŵr Wrecsam, a chwmni arholi Pearson .

### Meysydd Pwnc

Ceir amrywiaeth eang o bynciau eu dysgu o fewn y Grŵp. Maent yn cynnwys:

|  |  |
| --- | --- |
| * Adeiladwaith a’r Amgylchedd Adeiledig
* Arlwyo a Lletygarwch, Amaethyddiaeth, Garddwriaeth
* Astudiaethau Sylfaen
* Busnes, Twristiaeth a Rheolaeth
* Chwaraeon a Gwasanaethau Cyhoeddus
* Cyfrifiadura a Thechnoleg Ddigidol
* Gwasanaethau Peirianneg Adeiladu
 | * Iechyd, Gofal Cymdeithasol a Gofal Plant
* Peirianneg a Modurol
* Prentisiaethau
* Safon Uwch
* Trin Gwallt a Therapïau Cymhwysol
* Y Celfyddydau Creadigol, Gweledol a Pherfformio
 |

Grŵp NPTC a'r Gymraeg
---------------------

Saesneg yw prif cyfrwng dysgu a gweithredu'r colegau o fewn y Grŵp. Ceir peth darpariaeth Cymraeg. Yn 2020 enillodd y Grwp wobr ‘Gwobr Cymraeg Gwaith 2020: Cyflogwr y Flwyddyn' (Work Welsh Award 2020: Employer of the Year) a gynhaliwyd gan Canolfan Dysgu Cymraeg Cenedlaethol ('Cymraeg i Oedolion'). Mae'r Coleg wedi bod yn rhan o'r prosiect Cymraeg Gwaith mewn Addysg Bellach ers 2017 gydag oddeutu 850 aelod o staff wedi dilyn rhyw fath o hyfforddiant iaith Gymraeg. by Learn Welsh – part of Welsh Government.

Cyn-fyfyrwyr
------------

Mae rhai cyn-fyfyrwyr nodedig yn cynnwys Michael Sheen,  Dan Lydiate,  Ashley Beck,  James Hook,  Justin Tipuric,  Duncan Jones  a Paul James .

Cyfeiriadau
-----------

1. 1 2  "Meysydd Pwnc". *Grŵp Colegau NPTC*. Cyrchwyd 1 Mehefin 2023.
2. ↑  "Three new bodies created as six colleges merge in Wales". *BBC News*. Awst 2013.
3. ↑  "NPTC Group of Colleges Prospectuses". *Issuu*.
4. ↑  "Amdanom Ni". *Grŵp Colegau NPTC*. Cyrchwyd 2023-06-01.
5. ↑  "Welcome to NPTC Group of Colleges". *UCAS Progress*.[*dolen marw*]
6. ↑  Group, Grŵp NPTC (2020-04-01). "Working in Welsh – NPTC Group of Colleges Wins Top Award". *FE News* (yn Saesneg). Cyrchwyd 2023-06-01.
7. ↑  "Michael Sheen and The Right Honourable Peter Hain receive College Fellowship Awards". *NPTC Group of Colleges News*.[*dolen marw*]
8. ↑  "NPTC Group sends Good Luck Message to Dan". *NPTC Group of Colleges News*.[*dolen marw*]
9. ↑  "Ashley Beck Player Profile". *Ospreys Rugby*.
10. ↑  "Top Squad From NPTC". *NPTC Group of Colleges News*.[*dolen marw*]
11. ↑  "Ospreys Degree of Success". *NPTC Group of Colleges News*.[*dolen marw*]
12. ↑  "NPTC Group Score a Great Appointment as Duncan Jones Returns to College". *NPTC Group of Colleges News*.[*dolen marw*]
13. ↑  "Top Squad From NPTC". *NPTC Group of Colleges News*.[*dolen marw*]

Dolenni allanol
---------------

* Gwefan swyddogol Grŵp NPTC (Cymraeg)
* Twitter Grŵp NPTC Twitter @NPTCGroup